El 1922, va ser 13è a Viena, (el segon Campionat d'Àustria - no oficial, el campió fou Akiba Rubinstein). El 1924, va quedar 6è a Meran, amb victòria d'Ernst Grünfeld. El 1925, va guanyar el Torneig de Budapest, per davant de Lajos Steiner. El 1926, va ser 3r-5è (empatat amb Hans Kmoch i Rubinstein), al torneig individual "1st FIDE Masters" celebrat simultàniament a l'Olimpíada d'escacs de 1926 a Budapest, amb triomf conjunt de Mario Monticelli i Grünfeld. El 1927, va quedar 8è a Viena (victòria de Grünfeld). El 1927, va ser 5è a Kecskemét, amb triomf d'Aleksandr Alekhin. El 1928, va aconseguir la victòria, juntament amb Grünfeld, al Memorial Leopold Trebitsch de Viena.